wickkiey/tamil-wikipedia-chunked huggingface dataset:
# அடிமை ஒழிப்புக் கோட்பாடு

## பிரித்தானிய இந்தியாவும் அடிமை முறையும்

1612இலிருந்து இங்கிலாந்து வணிகர்கள் இந்தியாவோடு வாணிகம் செய்யத் தொடங்கினர். பிரித்தானிய கிழக்கிந்திய நிறுவனம் என்னும் வாணிக அமைப்பின் வழியாக இங்கிலாந்து இந்தியாவின் அரசியல், பொருளாதார, இராணுவத் துறைகளைக் கட்டுப்படுத்தத் தொடங்கியது. 1858இலிருந்து இந்தியாவின் ஆளுகை பிரித்தானிய அரசின் நேரடிக் கட்டுப்பாட்டுக்குள் வந்தது.  
இந்தியாவில் பிரித்தானிய ஆதிக்கம் நிலவியபோது இந்தியர்கள் பலர் அடிமைகளாக இங்கிலாந்துக்குக் கொண்டுபோகப்பட்டார்கள். அவர்கள் "கிழக்கு இந்தியர்" (*East Indians*) என்று அழைக்கப்பட்டனர். இங்கிலாந்துக்குக் கொண்டுசெல்லப்பட்ட அவர்கள் அங்கு இலண்டன், எடின்பர்க் போன்ற நகரங்களில் எசமானர்களுக்கு வீட்டு வேலையாட்களாக அமர்த்தப்பட்டார்கள். இங்கிலாந்திலிருந்து ஐக்கிய அமெரிக்காவுக்கு நாடுபெயர்ந்த இங்கிலாந்தியர் தங்கள் இந்திய வேலையாட்களைத் தங்களோடு கொண்டுசென்றார்கள்.
# அடிமை ஒழிப்புக் கோட்பாடு

## ஐக்கிய அமெரிக்காவில் அடிமை முறை ஒழிப்பு முயற்சிகள்

### பென்சில்வேனியா பகுதியில்

அமெரிக்காவில், அடிமை முறையை ஒழிக்க வேண்டும் என்னும் கோரிக்கையை முன்வைத்த முதல் குழுவினர் குவேக்கர் (*Quakers*) என்னும் கிறித்தவ இயக்கத்தினர் ஆவர். 1688இல் குவேக்கர் இயக்கத்தினர் சிலர் அடிமை முறை ஒழிப்பைக் கோரி ஒரு பரப்புரை ஏட்டினை பிலடெல்பியா நகரில் வெளியிட்டனர். அக்கோரிக்கை முதலில் வெற்றிபெறவில்லை என்றாலும், 1780இல் பென்சில்வேனியா மாநிலத்தில் அடிமை முறை ஒழிக்கப்பட வழிகோலியது.  
1775இல் "நீக்ரோ அடிமை ஒழிப்பு இயக்கம்" (*Society for the Relief of Free Negroes Unlawfully Held in Bondage*) என்னும் பெயரில் ஓர் அமைப்பு உருவானது. 1784இல் பெஞ்சமின் பிராங்கிளின் அவ்வமைப்பின் முதல் தலைவரானார்.  
குவேக்கர் இயக்கத்தினர் அடிமை முறை ஒழிப்புக்குச் சிறப்பான பங்களித்தனர்.  
தாமஸ் பெய்ன் என்னும் தலைசிறந்த சிந்தனையாளர் அடிமை ஒழிப்பைக் கோரி முதலில் எழுதியோருள் ஒருவர் ஆவார். அவர் 1775, மார்ச் 8ஆம் நாள் "அமெரிக்காவில் ஆப்பிரிக்க அடிமை முறை" (*African Slavery in America*) என்னும் தலைப்பில் ஒரு கட்டுரையை வெளியிட்டார்.
# அடிமை ஒழிப்புக் கோட்பாடு

## ஐக்கிய அமெரிக்காவில் அடிமை முறை ஒழிப்பு முயற்சிகள்

### வடக்குப் பகுதியில்

அமெரிக்காவில் ஒகையோ ஆற்றுக்கு வடக்கே அமைந்த பிரதேசங்களில் அடிமை முறை தடைசெய்யப்பட்டு 1787இல் சட்டம் இயற்றப்பட்டது. 1804ஆம் ஆண்டளவில் அப்பகுதிகளில் அடிமை முறை ஒழிக்கப்பட்டு அடிமைகள் விடுதலை செய்யப்பட்டனர்.  
மாசச்சூசெட்ஸ் அடிமை முறையை ஒழிக்காவிட்டாலும், 1780இல் சட்ட அமைப்பை உருவாக்கி, அதில் எல்லா மனிதருக்கும் சம உரிமைகள் உண்டு என்று அறிவித்ததன்வழி அடிமை ஒழிப்புக்கு வழிகோலியது.  
ஆயினும் அடிமைகளை விடுதலை செய்வது விரைவில் நிகழவில்லை என்பது நியூயார்க், பென்சில்வேனியா போன்ற பிரதேசங்கள் தங்கள் மக்கள் தொகைக் கணிப்பில் அடிமைகள் இத்தனை பேர் என்று 1840இல் குறிப்பதிலிருந்து தெரிகிறது. நியூ செர்சி பிரதேசத்தில் 1860இல் 18 கருப்பு அடிமைகள் "நிரந்தர பயிற்சியாளர்களாக" ("perpetual apprentices") குறிக்கப்பட்டிருந்தனர்.  
நியூயார்க் மாநிலம் அடிமை முறையை ஒழிக்கும் சட்டத்தை 1799இல் இயற்றியது. ஆனால், விடுதலை பெற்ற அடிமைகளுக்கு என்னென்ன உரிமைகள் உண்டு என்று வரையறுக்கவில்லை. எனவே, விடுதலை பெற்ற அடிமைகள் இன வேறுபாடுகளுக்கு உட்படுத்தப்பட்டார்கள்.
# அடிமை ஒழிப்புக் கோட்பாடு

## ஐக்கிய அமெரிக்காவில் அடிமை முறை ஒழிப்பு முயற்சிகள்

### அமெரிக்க நாட்டுச் சட்டமும் அடிமை முறை ஒழிப்பும்

புதிதாக உருவான ஐக்கிய அமெரிக்க நாடுகளுக்குச் சட்ட அமைப்பு உருவாக்க 1787இல் பிலடெல்பியா நகரில் மாநாடு நிகழ்ந்தது. அதில் பன்னாட்டு அடிமை முறைபற்றி விவாதிக்கப்பட்டது. பன்னாட்டு அடிமை முறை வாணிகத்தை ஒழிக்க இன்னும் இருபது ஆண்டுகள் தேவைப்படும் என்று அம்மாநாட்டில் கருத்துத் தெரிவிக்கப்பட்டது. அதற்குள்ளாக ஐக்கிய அமெரிக்க நாடுகளின் பல பிரதேசங்களிலும் அடிமை முறை ஒழிப்புக்கு ஆதரவாகத் தனித்தனி சட்டங்கள் இயற்றப்பட்டன.  
வெளி நாடுகளிலிருந்து அமெரிக்காவுக்கு அடிமைகளை இறக்குமதி செய்வது சட்டத்துக்கு முரணானது என்று ஐக்கிய அமெரிக்க நாடுகள் 1808, சனவரி முதல் நாள் சட்டம் இயற்றியது. எனினும், உள்நாட்டு அடிமை வாணிகம் பற்றி அப்போது சட்டம் இயற்றப்படவில்லை.
# அடிமை ஒழிப்புக் கோட்பாடு

## ஐக்கிய அமெரிக்காவில் அடிமை முறை ஒழிப்பு முயற்சிகள்

### எசமானர்கள் அடிமைகளை விடுதலை செய்தல்

1776க்குப் பிறகு குவேக்கர் இயக்கத்தினர், அடிமைகளை வேலைக்கு அமர்த்திய எசமானர்களை அணுகி, அவர்கள் தம் அடிமைகளை விடுதலை செய்யக் கோரினர். ஐக்கிய அமெரிக்காவின் மேல் தென்பகுதியில் பல எசமானர்கள் தம் அடிமைகளை விடுதலை செய்தனர். விடுதலையான அடிமைகள் எண்ணிக்கை ஒரு விழுக்காடு என்பதிலிருந்து பத்து விழுக்காடாக உயர்ந்தது. குறிப்பாக விர்ஜீனியா, மேரிலாந்து, டெலவேர் பகுதிகளில் இந்த அதிகரிப்பு நிகழ்ந்தது. 1810 அளவில் டெலவேர் மாநிலத்தின் அடிமைகளுள் முக்கால் பகுதியினர் விடுதலை பெற்றுவிட்டிருந்தனர்.  
இவ்வாறு அடிமைகளுக்கு விடுதலை அளித்த எசமானருள் சிறப்பான ஒருவர் மூன்றாம் இராபர்ட் கார்ட்டர் (*Robert Carter III*) என்பவர் ஆவார். விர்ஜீனியா மாநிலத்தவரான அவர் 450க்கும் மேலான அடிமைகளை 1791இல் தாமாகவே விடுதலை செய்தார். இந்த அளவு உயர்ந்த எண்ணிக்கையிலான அடிமைகளை எந்தவொரு தனி எசமானரும் விடுவிக்கவில்லை என்று கூறப்படுகிறது.  
அடிமைகளை விடுதலை செய்த எசமானர்கள் பலர், தாங்கள் அளித்த விடுதலை அறிக்கைகளில் "எல்லா மனிதருக்கும் சம உரிமை உண்டு" என்பதை ஏற்பதாகக் கூறினர். மேலும், ஐக்கிய அமெரிக்காவின் பொருளாதார நிலையும் மாறிக்கொண்டிருந்தது. நிலத்தில் வேலை செய்து புகையிலை பயிரிடும் விவசாய முறை மாறி, கலப்புப் பயிர் வளர்க்கும் முறை வளர்ந்ததால் முன்போல அதிக எண்ணிக்கையில் வேலையாட்கள் தேவைப்படவில்லை.  
விடுதலை செய்யப்பட்ட கருப்பு இன மக்களின் குடும்பங்கள் வளர்ச்சி காணத் தொடங்கின. அதற்குமுன், ஆப்பிரிக்க ஆண்களுக்கும் உழைப்பாளர் நிலை வெள்ளையர் இனப் பெண்களுக்கும் பிறந்த மக்களோடு இவர்களும் பொருளாதார, கலாச்சாரத் துறைகளில் முன்னேற்றம் காணலாயினர்.  
1860 அளவில் டெலவேர் மாநிலத்தில் 91.7 விழுக்காடு கருப்பர்கள் சுதந்திர மக்களாயிருந்தனர். அதே கால கட்டத்தில் மேரிலாந்து மாநிலத்தில் 49.7 விழுக்காடு கருப்பர்கள் சுதந்திர மக்களாக மாறியிருந்தனர். இம்மக்கள் குழுவிலிருந்து கைவினைக் கலைஞர்கள், ஆசிரியர்கள், மறைப்போதகர்கள், சிறப்புத் தகுதி அலுவலர் போன்றோர் உருவாகி, பல தலைமுறைகளின் வளர்ச்சிக்கு வித்திட்டனர்.  
வட மாநிலங்களிலிருந்து தென் மாநிலங்களுக்குச் சென்று பணியாற்றிய ஆசிரியர்கள் அங்கே அடிமை முறை ஒழிப்புக்கு ஆதரவாகக் குரல் கொடுக்கிறார்கள் என்று குற்றச்சாட்டப்பட்டு இடம் கடத்தப்பட்டார்கள்.  
வடக்கத்தியவர்கள் அடிமை முறை ஒழிப்பைத் தங்கள்மீது திணிக்கப் போகிறார்கள் என்று தெற்கத்தியவர்கள் சந்தேகக் கண்களோடு நோக்கினர்.
# அடிமை ஒழிப்புக் கோட்பாடு

## ஐக்கிய அமெரிக்காவில் அடிமை முறை ஒழிப்பு முயற்சிகள்

### அடிமை முறை ஒழிப்பு வீரர்கள்

அடிமை முறை ஒழிப்புக்காகப் பாடுபட்டவர்களுள் ஒருவர் ஜான் பிரவுன் (1800-1859) . அமைதியான முறையில் இந்த ஒழிப்பு நிகழாது என்று பிரவுன் கருதினார். எனவே அவர் வன்முறையால் அடிமை ஒழிப்பைக் கொணர எண்ணினார். அவருடைய இயக்கம் "பயங்கர வாதத்தை" பரப்புகிறது என்று தென் மாநிலங்களைச் சார்ந்தோர் கூறினர்.  
ஜான் பிரவுன் அடிமைகளை உடைமையாகக் கொண்டிருந்த சில தென் மாநில எசமானர்களைக் கொலைசெய்தார் என்று குற்றம் சாட்டப்பட்டு தூக்கிலிடப்பட்டார். இன்றுவரை ஜான் பிரவுன் மனித உரிமைகளுக்கும் சமத்துவத்துக்கும் பாடுபட்ட மாவீரர் என்று ஒருசிலராலும், அவரே முதல் அமெரிக்க உள்நாட்டுப் பயங்கரவாதி என்று வேறு சிலராலும் வர்ணிக்கப்படுகிறார்.  
அடிமை முறை ஒழிப்புக்குக் குரல்கொடுத்த இன்னொருவர் ஆபி கெல்லி ஃபோஸ்டர் (*Abby Kelley Foster*) (1811-1887) என்னும் பெண்மணி ஆவார். மாசச்சூசெட்ஸ் மாநிலத்தைச் சார்ந்த அவர், கருப்பு இனத்தைச் சார்ந்த எல்லா மக்களுக்கும் சம உரிமை வழங்கப்பட வேண்டும் என்று முழங்கினார். விடுதலை செய்யப்பட்ட அடிமைகள் லைபீரியாவுக்குக் குடியேறுவர் என்று அவர் கூறினார்.
# அடிமை ஒழிப்புக் கோட்பாடு

## லைபீரியா நாடு உருவாக்கப்படுதல்

19ஆம் நூற்றாண்டின் தொடக்கத்தில், அமெரிக்காவில் விடுதலை பெற்ற கருப்பு அடிமைகளை எங்குக் குடியேற்றுவது என்பது பற்றிய விவாதம் நிகழ்ந்தது. சிலர் குடியேற்ற முறையை ஆதரித்தனர். வேறு சிலர் நாடு பெயர்தலை முன்மொழிந்தனர். 1820களிலும், 1830களிலும், அமெரிக்காவில் விடுதலை பெற்ற ஆப்பிரிக்க அடிமைகள் மீண்டும் ஆப்பிரிக்காவுக்குச் சென்றால் சுதந்திரமாக வாழலாம் என்னும் கருத்தைச் சில இயக்கங்கள் தெரிவித்தன. அக்கருத்தை ஆபிரகாம் லிங்கன் உட்பட பல தலைவர்கள் ஆதரித்தனர்.  
வேறு சிலர், ஆப்பிரிக்க அடிமைகள் விடுதலை பெற்றாலும் அமெரிக்காவில் வெள்ளை இனத்தவரோடு கலந்து வாழ அவர்களுக்கு வழியிருக்காது, எனவே அவர்கள் ஆப்பிரிக்காவுக்கே திரும்பினால் நல்லது என்று கூறினர். "அமெரிக்க குடியேற்ற கழகம்" (*American Colonization Society*) என்னும் அமைப்பு இக்கருத்துக்கு ஆதரவு தெரிவித்து, விடுதலையான கருப்பு அடிமைகளை ஆப்பிரிக்காவின் மேற்குக் கடற்கரைப் பகுதிகளில் குடியேற்ற முயன்றது.  
அம்முயற்சி வெற்றி பெறாததால், அமெரிக்க குடியேற்ற கழகம் 1821-1822 ஆண்டுக் காலத்தில் லைபீரியா குடியேற்றத்தை உருவாக்கியது. அடிமை நிலையிலிருந்து விடுதலை பெற்ற ஆயிரக் கணக்கான ஆப்பிரிக்க அடிமைகளும் சுதந்திர ஆப்பிரிக்க மக்களும் லைபீரியாவுக்குச் சென்று குடியேற அக்கழகம் உதவி செய்தது.  
லைபீரியாவுக்குக் குடியேறச் சென்றவர்களது வாழ்க்கை பல சிக்கல்களைச் சந்திக்க வேண்டி இருந்தது. அங்கு சுகாதார நிலை நன்றாக இல்லாததால் பலர் நோய்வாய்ப்பட்டு இறந்தார்கள். எஞ்சியோர் 1847இல் லைபீரியாவைச் சுதந்திர நாடாக அறிவித்தனர்.  
1840களிலும் 1850களிலும் லைபீரியக் குடியேற்றத்துக்கு அமெரிக்க ஆதரவு குறையலாயிற்று. அதற்கு முக்கிய காரணம் முன்னாள்களில் அடிமைகளாக இருந்து விடுதலை பெற்ற ஆப்பிரிக்கர்களை அமெரிக்காவிலேயே அமர்த்த வேண்டும் என்றும், அவர்களுக்கு அமெரிக்க குடிமை உரிமை வழங்க வேண்டும் என்றும் கருத்து வலுப்பெற்றதாகும்.  
அமெரிக்க-லைபீரியர்கள் லிபேரியாவைத் தொடர்ந்து ஆட்சி செய்தார்கள். அந்த ஆட்சி 1980இல் இராணுவம் ஆட்சியைப் பிடித்ததுவரை நீடித்தது.
# அடிமை ஒழிப்புக் கோட்பாடு

## அடிமை முறை ஒழிப்பை ஆதரித்த தலைசிறந்த புதினம்

ஹாரியட் பீச்சர் ஸ்டோவ் (*Harriet Beecher Stowe*) என்னும் பெண்மணி 1852இல் எழுதிய புதினம் அடிமை முறையின் கொடுமைகளைப் படம்பிடித்துக் காட்டியது. அப்புதினத்தின் முழுப்பெயர் "டாம் மாமாவின் குடிசை, அல்லது தாழ்த்தப்பட்டோர் நடுவே வாழ்வு" (*Uncle Tom's Cabin; or, Life Among the Lowly*) என்பதாகும். அடிமை முறையின் துன்பங்களைப் பொறுமையோடு சகிக்கின்ற "டாம் மாமா"வை அடிமைகளை உடைமையாகக் கொண்டிருக்கும் கொடிய எசமான் சைமன் லெக்ரீ (*Simon Legree*) கொன்றுபோடுகிறார். இப்புதினம் அடிமை முறையால் மக்களுக்கு ஏற்படுகின்ற இன்னல்களை விவரித்து, அடிமை முறையை ஒழிப்பதன் தேவையை வலியுறுத்தியது.
# செங்கல்பட்டு அகதிகள் முகாம்

**செங்கல்பட்டு அகதிகள் முகாம்**, இந்தியாவில் தமிழ்நாட்டில் உள்ள செங்கல்பட்டு நகராட்சியில் அமைந்துள்ள ஒரு இலங்கைத் தமிழ் அகதிகள் முகாம் ஆகும்.  
அங்குள்ள அகதிகள் 13 பேர் தங்களைத் திறந்த வெளி முகாமிற்கு மாற்றக் கோரி தொடர் உண்ணாவிரதத்தை நடத்தி வருகின்றனர். தற்போது மேலும் 10 பேர் உண்ணாவிரதம் நடத்தி வருகின்றனர்.
# கண்டராதித்தர் திருவிசைப்பா

**கண்டராதித்தர் திருவிசைப்பா**, திருவிசைப்பாத் தொகுதியில் இருபதாம் பதிகமாக உள்ளது. இது கண்டராதித்தர் பாடிய பதிகம்.  
இது பாடப்பட்ட பண் ‘பஞ்சமம்’. இந்தப் பாடல் ‘சாரளபானம் ’ என்னும் பண்ணில் பாடப்பட்டதாக ஓர் ஏட்டுப்பிரதி குறிப்பிடுகிறது. இவரைச் ‘சிவஞான கண்டராதித்தர் எனச் சாசனங்கள் குறிப்பிடுகின்றன. இதில் உள்ள பத்து பாடல்களும் தில்லை அம்பலவாணனோடு ஒன்றுபடுவது என்றோ என இவர் ஏங்குவதாக உள்ளன. எட்டாம் பாடலில் தில்லைக்குப் பொன் வேய்ந்த செய்தி குறிப்பிடப்பட்டுள்ளது. இந்நூலாசிரியரின் காலம் 10-ஆம் நூற்றாண்டு.
# ஆர்வார்டு-கியோட்டோ எழுத்துப்பெயர்ப்பு முறை

**ஆர்வர்டு-கியோட்டோ எழுத்துப்பெயர்ப்பு முறை** (*Harvard-Kyoto Convention*) என்பது உரோமன் எழுத்து முறையை அடிப்படையாகக் கொண்ட ஆசுக்கி (ASCII) முறையில், தேவநாகரி எழுத்து முறையில் எழுதும் சமற்கிருத ஒலிகளை எழுத்துப்பெயர்ப்புச் செய்தல் ஆகும். இது மின்னஞ்சல் வழியும் மின்வழியதான எழுத்துகளில் பரிமாறப்படும் சூழல்களிலும் பயன்படுகின்றது.
# ஆர்வார்டு-கியோட்டோ எழுத்துப்பெயர்ப்பு முறை

## உயிரெழுத்துகள்

| अ | आ | इ | ई | उ | ऊ | ए | ऐ | ओ | औ |  |
| --- | --- | --- | --- | --- | --- | --- | --- | --- | --- | --- |
| a | A | i | I | u | U | e | ai | o | au | } |
# ஆர்வார்டு-கியோட்டோ எழுத்துப்பெயர்ப்பு முறை

## குரல்வளையொலிகள்

| ऋ | ॠ | ऌ | ॡ |  |
| --- | --- | --- | --- | --- |
| R | RR | lR | lRR | } |
# ஆர்வார்டு-கியோட்டோ எழுத்துப்பெயர்ப்பு முறை

## அனுசுவாரம் அல்லது விசர்கம்

| अं | अः |  |
| --- | --- | --- |
| M | H | } |
# ஆர்வார்டு-கியோட்டோ எழுத்துப்பெயர்ப்பு முறை

## அகரமேறிய மெய்யெழுத்துகள்

| क | ख | ग | घ | ङ | அடியண்ண மெய்கள் |
| --- | --- | --- | --- | --- | --- |
| k | kh | g | gh | G |  |
| च | छ | ज | झ | ञ | இடையண்ண மெய்கள் |
| c | ch | j | jh | J |  |
| ट | ठ | ड | ढ | ण | நாவளை மெய்கள் |
| T | Th | D | Dh | N |  |
| त | थ | द | ध | न | பல்லண்ண மெய்கள் |
| t | th | d | dh | n |  |
| प | फ | ब | भ | म | இதழொலி மெய்கள் |
| p | ph | b | bh | m |  |
| य | र | ल | व | உயிர்ப்போலிகள் |  |
| y | r | l | v |  |  |
| श | ष | स | ह | உரசொலிகள் |  |
| z | S | s | h | } |  |
# இறுதி முற்றுகை

இறுதி முற்றுகைக்காளாக்கப்பட்டுள்ளது. போட்டி முடிவுற்றது.]]
**இறுதி முற்றுகை** (*Checkmate*) என்பது சதுரங்கத்தில் (சதுரங்கக் குடும்பத்தைச் சேர்ந்த ஏனைய விளையாட்டுகளிலும்) ஒரு போட்டியாளரின் அரசன் கைப்பற்றப்படுவதற்கான அச்சுறுத்தல் விடுக்கப்பட்டிருந்தும் அதிலிருந்து மீள முடியாத நிலை ஆகும். எளிமையாகக் கூறுவதானால், அரசன் நேரடித் தாக்குதலிலமைந்து, தான் கைப்பற்றப்படுவதைத் தடுக்க முடியாத நிலையில் அமைந்திருப்பதாகக் குறிப்பிட முடியும். சதுரங்கத்தில் இறுதி முற்றுகைக்காளாக்குவதே ஒரு சதுரங்கப் போட்டியாளரின் முக்கிய நோக்கம் ஆகும். இறுதி முற்றுகைக்காளாக்கப்பட்ட போட்டியாளர் போட்டியில் தோல்வியடைவார். பொதுவாக, சதுரங்கத்தில் அரசன் கைப்பற்றப்படுவதில்லை. அரசன் இறுதி முற்றுகைக்காளாக்கப்பட்டவுடனேயே போட்டி முடிவுறும். ஏனெனில், அரசன் இறுதி முற்றுகைக்காளாக்கப்பட்ட பிறகு அப்போட்டியாளரால் ஏற்றுக் கொள்ளக்கூடிய எந்தவொரு நகர்வையும் மேற்கொள்ள முடியாது. சில போட்டியாளர்கள் தோற்கப் போகிறோம் எனத் தெரிந்து இறுதி முற்றுகைக்காளாக்கப்பட முன்னரே போட்டியிலிருந்து விலகிக் கொள்வதுமுண்டு.  
அரசன் தாக்குதலின் கீழிருந்தும் அதனைத் தடுக்க முடியுமாயின், அது முற்றுகை என்றே (இறுதி முற்றுகை என்றல்ல.) அழைக்கப்படும். போட்டியாளரின் அரசன் முற்றுகைக்காளாகாதவிடத்தும் அவரால் ஏற்றுக்கொள்ளக்கூடிய நகர்வைச் செய்ய முடியாதவிடத்து அந்நிலை சாத்தியமான நகர்வற்ற நிலை எனப்படும். இதன்போது போட்டி சமநிலையில் முடிவடையும்.  
இயற்கணிதக் குறியீட்டு முறையில் இறுதி முற்றுகையானது எண் குறியீட்டின் மூலம் காட்டப்படும் (எ-டு: *42.Qh6#*).
# இறுதி முற்றுகை

## எடுத்துக்காட்டுகள்

சதுரங்கப் பலகையில் அனைத்துக் காய்களும் இருக்கும்போதே இரண்டு நகர்வுகளிற்கூட (முட்டாளின் இறுதி போன்று) இறுதி முற்றுகை இடம்பெறலாம்.
# இறுதி முற்றுகை

## வரலாறு

தொடக்க கால வடமொழிச் சதுரங்கத்தில் அரசனைக் கைப்பற்றுவதன் மூலமே போட்டிக்கு முடிவு காணப்பட்டது. அரசனானது முற்றுகைக்காளாக்கப்பட்டுள்ளது என்பதை அறிவிக்கும் முறையைப் பாரசீகர்களே அறிமுகப்படுத்தினார்கள். இதனால், சதுரங்க விளையாட்டு உடனடியாகவும் தவறுதலாகவும் முடிவடைவது தவிர்க்கப்படுகிறது.
# இறுதி முற்றுகை

## இரு பெருங்காய்கள்

இரு பெருங்காய்களும் (அரசியும் கோட்டையும்) தமது அரசனின் உதவியின்றியே பலகையின் விளிம்பில் இறுதி முற்றுகையைக் கட்டாயப்படுத்த முடியும்.  
முதலாவது படத்தில், வெள்ளையானது கறுப்பு அரசனை இலகுவில் இறுதி முற்றுகைக்குள்ளாக்க முடியும்.  
*1.Qg5+ Kd4*  
*2.Rf4+ Ke3*  
*3.Qg3+ Ke2*  
*4. Rf2+ Ke1*  
*5. Qg1#* (இரண்டாவது படம்)  
இரண்டு அரசிகளையோ இரண்டு கோட்டைகளையோ கொண்டு இறுதி முற்றுகைக்குள்ளாக்குவதும் இதை ஒத்ததே.
# இறுதி முற்றுகை

## அடிப்படை இறுதி முற்றுகைகள்

### அரசனும் கோட்டையும்

ஆனாலும் இரண்டு சாத்தியமான நகர்வற்ற நிலைகள் குறித்துங்கவனஞ்செலுத்த வேண்டும்.
# இறுதி முற்றுகை

## அடிப்படை இறுதி முற்றுகைகள்

### அரசனும் அமைச்சரும் குதிரையும்

அமைச்சர் கட்டுப்படுத்துகின்ற மூலையில் மட்டுமே அரசனையும் அமைச்சரையும் குதிரையையுங்கொண்டு இறுதி முற்றுகையைக் கட்டாயப்படுத்த முடியும்.
# இறுதி முற்றுகை

## இரண்டு குதிரைகளும் மூன்று குதிரைகளும்

### மூன்று குதிரைகள்

ஓரரசனும் மூன்று குதிரைகளும் தனித்த அரசனை இருபது நகர்வுகளுக்குள் இறுதி முற்றுகைக்காளாக்க முடியும். இவ்வாறான நிலைமைகள் பெரும்பாலும் சதுரங்கச் சிக்கல்களிலேயே காணப்படும். போட்டியில் குறை நிலை உயர்வுக்காக (சாத்தியமான நகர்வற்ற நிலையைத் தவிர்க்க) இன்னுமொரு குதிரையைப் பெற்றிருந்தாலே இவ்வாறான நிலைமை ஏற்படும்.
# இறுதி முற்றுகை

## அரிதான இறுதி முற்றுகை நிலைகள்

சில அரிதான நிலைகளில், அரசனும் அமைச்சரும் எதிர் அரசனும் காலாளும், அரசனும் குதிரையும் எதிர் அரசனும் காலாளும் ஆகிய நிலைமைகளில் இறுதி முற்றுகையைக் கட்டாயப்படுத்த முடியும்.
# இறுதி முற்றுகை

## அரிதான இறுதி முற்றுகை நிலைகள்

### சிட்டம்மாவின் இறுதி

விலிப்பு சிட்டம்மாவின் பெயரால் சிட்டம்மாவின் இறுதிக்கான படம் அருகிலே காட்டப்பட்டுள்ளது. வெள்ளை நகர்வதாக இருந்தால் பின்வரும் நகர்வுகளின் மூலம் வெள்ளை வெல்ல முடியும்.  
*1.Nb4+ Ka1*  
*2.Kc1 a2*  
*3.Nc2#*  
கறுப்பு நகர்வதாக இருந்தாலும் பின்வரும் நகர்வுகளின் மூலம் வெள்ளை வெல்ல முடியும்.  
*1.... Ka1*  
*2. Nc1 a2*  
*3. Nb3#*  
சிட்டம்மாவின் இறுதி சதுரங்க விளையாட்டுகளிலும் ஏற்பட்டுள்ளது. 2001இல் இடம்பெற்ற நொகுயெயிரசுக்கும் கொன்கோரவுக்கும் இடையிலான போட்டியில் இவ்வாறான நிலைமை ஏற்பட்டுள்ளது. அதாவது,  
*81.Kc2 Ka1*  
*82.Nc5 Ka2* (*82.... a2* ஆக இருப்பின் *83.Nb3#*)  
*83.Nd3 Ka1*  
*84.Nc1*  
என்று நகர்வுகள் மேற்கொள்ளப்பட்டுள்ளன. இங்கே கறுப்பு போட்டியிலிருந்து விலகுகின்றது. ஆனாலும் ஆட்டம் இவ்வாறு தொடரலாம்.  
*84.... a2*  
*85.Nb3#*
# விக்கிப்பீடியா:உங்களுக்குத் தெரியுமா/ஆகத்து 1, 2012

- **முட்டாளின் இறுதி** (படம்) என்பது சதுரங்கத்தில் மிகவும் விரைவான இறுதி முற்றுகை ஆகும்.
- **மூன்றாம் இராஜேந்திர சோழன்** என்பவனே வரலாற்றில் கடைசியாக அறியப்படும் சோழனாவான்.
- அண்டத்தில் **கருப்பு ஆற்றல்** மற்றும் **கரும்பொருட்களே** 90 சதவிகிதத்தை ஆக்கிரமித்திருக்கின்றன.
- 80 முதல் 100 அடி வரை நீளமாக வளரும் **நீலத்திமிங்கலங்களே** உலகின் மிகப்பெரிய உயிரினங்கள் ஆகும்.
- காய்கறிகள் மற்றும் பழங்களிலேயே அதிகளவு **உயிர்ச்சத்து சி** உள்ளது.
# தமிழகத்தில் பெருங்கற்காலம்

**தமிழகத்தில் பெருங்கற்காலம்** கி.மு. 1000 - 300 வரை நிலவியது. இக்காலத்திலேயே விவசாயமும் நில ஆக்கிரமிப்புகளும் போர்களும் பெரிதும் நடந்தன. அதனாற்றான் நடுகல் வழிபாடும் தோன்றியது.
# தமிழகத்தில் பெருங்கற்காலம்

## சங்க இலக்கியத்தில் பெருங்கற்கால சான்றுகள்

### நடுகல் வழிபாடு

*முதன்மைக் கட்டுரை* - நடுகல்  
சங்க இலக்கியத்தில் நடுகல் வழிபாடு தொடர்பாக அதிகமான செய்யுள்கள் காணப்படுகின்றன. மழவர் மணி கட்டிய கடிகை வேலைக் கையில் வைத்துக்கொண்டு ஆனிரைகளை மீட்டு வருவர். அப்போது வில்லெய்து வீழ்த்தப்பட்டால் அந்த மறவனுக்கு நடுகல் நிறுத்தி வழிபடுவர். முகத்திலும் மார்பிலும் விழுப்புண்களைப் பெற்று, வீரத்தோடு முன்னின்று, பொருதுபட்ட வீரர்க்கு, அவர் தம் பீடும் பெயரும் எழுதிய நடுகற்களை நிறுவி, பூவும் புகையும் காட்டி, சிறப்பு செய்தல் வழக்கம். இது நடுகல் வணக்கம் எனப்பட்டது. அக்காலத்து நிறுவப்பெற்று மண்ணில் புதையுண்ட வீர நடுகற்கள் இக்காலத்து கல்வெட்டு ஆராய்ச்சியாளர்களால் வெளிக்கொணரப்பட்டு நம்மிடையே நிலவுகின்றன.  
பண்டைய தமிழர்கள் வெட்சி கரந்தைப் போர்களில் ஈடுபட்ட வீரர்கள் வெற்றியோடு மீண்டு வந்தால் உண்டாட்டு என்பதை நிகழ்த்திக் கொண்டாடிப் போற்றினர். போரில் இறந்தால் அவ்வீரர்களுக்கு நடுகல் நட்டு வணங்கி வழிபட்டனர். சங்க இலக்கியங்களில் கூறப்பட்டுள்ள நடுகல் பற்றிய செய்திகள் அனைத்தும் போரில் வீரமரணம் அடைந்த ஆடவர்களின் நினைவைப் போற்றி வணங்குவதற்காக நடப்பட்டக் கற்களைப் பற்றியதாகவே உள்ளன. சேரன் செங்குட்டுவன் கண்ணகிக்கு நடுகல் நட்டுக்கோயில் அமைத்து வழிபாடு நிகழ்த்த ஏற்பாடு செய்ததனைச் சிலப்பதிகாரம் கூறுகிறது. பெண்களுக்கு நடுகல் நடப்பட்ட செய்தி சங்க இலக்கியங்களில் காணப்படவிலலை. நடுகல் தெய்வமாக வணங்கப்பட்டதனைப் பண்டைய இலக்கியங்கள் தெரிவிக்கின்றன. "கல்லே பரவினல்லது நெல்லுகுத்தப் பரவும் கடவுளும் இலவே "[1]என்பது மாங்குடி மருதனாரின் கூற்றாகும்
# தமிழகத்தில் பெருங்கற்காலம்

## தொழில்கள்

பெருங்கற்காலத்தில் உலோக ஆபரணங்கள் செய்தல், மணிகள் தயாரித்தல், செம்பு, இரும்பு, வெள்ளி, தங்கம் போன்றவற்றை கொண்டு ஆபரணங்களைச் செய்துள்ளதைப் பார்க்கும் போது இப்பல்வகை வினைஞர் கூட்டத்தை ஆதரிக்க வேளாண்மை செய்பவர்களும் அரசர்களும் பெருமளவு ஆதரவாக இருந்ததாகவே தெரிகிறது. இக்காலத்தில் மட்பாண்டத் தொழில் உச்சநிலை அடைந்து காணப்படுகிறது. ஈமத்தாழிகளைச் செய்யும் மட்பாண்டங்களும் மக்கள் அன்றாட வாழ்வில் உபயோகிக்கும் மட்பாண்டங்களும் இக்காலத்தில் தயரிக்கப்பட்டன.
# தமிழகத்தில் பெருங்கற்காலம்

## நம்பிக்கைகள்

பெருங்கற்கால மக்கள் வேல் (ஒருதலைச் சூலம்), சூல வழிபாட்டையும் மேற்கொண்டனர். இவை பிற்பாடு முருக வழிபாடாகவும் சிவன் துர்க்கை வழிபாடாகவும் மாற்றப்பட்டது. சக்தி வழிபாடு இக்காலத்தில் நிலவியதற்கு ஆதிச்சநல்லார் அகழாய்வில் கிடைத்த பெண் தெய்வ சிலையும், வேட்டைக்காரன் மலை பெண் தெய்வ ஓவியத்தையும் எடுத்துக்காட்டாக கொள்ளலாம்.
# தமிழகத்தில் பெருங்கற்காலம்

## பரவல்

### தென்பாண்டி நாடு

;ஆதிச்சநல்லூர்  
தமிழகத்தின் மிகப்பெரிய பெருங்கற்காலத் தளம் ஆதிச்சநல்லூர். இங்கே பெருங்கற்கால ஈமத்தாழிகள் மற்றும் பானை ஓடுகள் பரந்த அளவில் அதிக எண்ணிக்கையில் கண்டுபிடிக்கப்பட்டுள்ளன.  
;ஓடைகளிலும் பெருங்கற்காலப் பரவல்
தென்காசி நகராட்சியிலுள்ள சிற்றாற்றின் துணையாறான அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், இடைக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன. இதை வைத்து பெருங்கற்காலத்தில் தமிழகத்தில் வாழ்ந்த மக்கள் சிறிய ஓடைகளைச் சுற்றியும் கூட தங்கள் நாகரிகத்தைப் பரவ விட்டிருந்தனர் எனக் கொள்ளலாம்.
# விக்கிப்பீடியா:சிறப்புக் கட்டுரைகள் நியமனம்/தமிழர்

## தமிழர்

தமிழர் கட்டுரையை சிறப்புக் கட்டுரையாக அறிவிக்க கோரி பரிந்துரைக்கிறேன். உள்ளடக்கமும் முழுமையாக சிறப்பாக இருக்கின்றது. கட்டுரை வடிவமும் சரியாக உள்ளது. ஆமோதித்தால் ஆதரவு அளியுங்கள். தயக்கங்கள் குறைகள் இருப்பின் அறியத்தாருங்கள். நிவர்த்தி செய்யலாம்.--தென்காசி சுப்பிரமணியன் (பேச்சு) 14:18, 3 சூலை 2012 (UTC)
# விக்கிப்பீடியா:சிறப்புக் கட்டுரைகள் நியமனம்/தமிழர்

## தமிழர்

#### ஆதரவு

1. --தென்காசி சுப்பிரமணியன் (பேச்சு) 14:18, 3 சூலை 2012 (UTC)
1. மதனாகரன் (பேச்சு) 13:56, 4 சூலை 2012 (UTC)
1. தினேஷ்குமார் பொன்னுசாமி (பேச்சு) 10:59, 6 சூலை 2012 (UTC)
# விக்கிப்பீடியா:சிறப்புக் கட்டுரைகள் நியமனம்/தமிழர்

## தமிழர்

#### கருத்துக்கள்

- இன்னும் மேற்கோள்கள் சேர்த்தால் நன்று! --மதனாகரன் (பேச்சு) 13:57, 4 சூலை 2012 (UTC)
: அக்கட்டுரையையைப் பார்த்ததில் அது பல்வேறு கட்டுரைகளை இணைத்த பெருங்கட்டுரை எனத்தோன்றுகிறது. உதாரணம் ஒரு பத்திக்கான தொடர்களின் மேற்கோள்கள் அந்த மூலக்கட்டுரையில் இருக்கும். அதனால் ஒவ்வொரு பத்திக்கும் மேற்கோள் சேர்க்க வேண்டுமா என்று குழப்பம் உள்ளது.--தென்காசி சுப்பிரமணியன் (பேச்சு) 11:04, 6 சூலை 2012 (UTC)
# எமிலி அல்லது கல்வி பற்றி (நூல்)

<big>**எமிலி அல்லது கல்வி பற்றி**</big> (***Émile, or On Education***) என்னும் நூல் மாந்தனின் தன்மை பற்றியும் கல்வி பற்றியும் பிரான்சிய மெய்யியலாளரும் எழுத்தாளரும் ஆன இழான் இழாக்கு உரூசோ எழுதிய புகழ்பெற்ற நூல். இந்நூலை இவ்வாசிரியர் தான் எழுதியவற்றுள் தலைசிறந்த முகனையான எழுத்து என்று குறிப்பிட்டார். ஆனால் இதில் உள்ள ஒரு பகுதியால் (சவோயார்டு விக்காரின் தொழிலும் நம்பிக்கையும் என்னும் பகுதி) ***எமிலி*** என்று சுருக்கமாக அழைக்கப்படும் இந்நூல் பாரிசிலும் செனீவாவிலும் பொது இடங்களில் 1762 ஆம் ஆண்டு எரிக்கப்பட்டது. பிரான்சியப் புரட்சியின் பொழுது *எமிலி* உள்ளெழுச்சி ஊட்டி, நாட்டின் புதிய கல்வி முறைக்கு அடையாளமாக அமைந்தது.
# எமிலி அல்லது கல்வி பற்றி (நூல்)

## அரசியலும் மெய்யியலும்

இந்த நூல் அடிப்படை அரசியல் மெய்யியல் கேள்விகளைப் பற்றியும் தனி மாந்தர்களுக்கும் அவர்கள் இருக்கும் குமுகத்துக்கும் இடையே உள்ள உறவு உரிமைகள் பற்றியும், குறிப்பாக தீமைகள் சூழ்ந்த குமுகத்தில் இருந்துகொண்டே எவ்வாறு தனி மாந்தன் ஒருவன், உரூசோ கூறும், செம்மாந்தனாக ("noble savage") வாழ்வது என்பது பற்றியும் கூறுவதாகும். இந்நூலில் தொடக்கத்திலேயே, "உருவாக்கியவர் கைகளில் இருந்து வெளியாகும் அனைத்தும் நல்லதே, அனைத்தும் மாந்தனின் கைகளில் சீரழிகின்றன" என்று கூறுகின்றார்.  
கெடுதிகளும் கெடும்போக்குகளும் மலிந்த குமுகத்தில் எவ்வாறு ஓர் "இயற்கையான மாந்தன்" (இயற்கையில் நல்லவனாகப் பிறந்த, இயல்பாய் நல்லவன்") நல்லவனாக வாழலாம் என்பதற்கான கல்வி முறையை விளக்க முற்படுகின்றார்.. இதற்காக எமிலி என்னும் பெண்ணையும் அவருடைய ஆசிரியரையும் முன் வைத்துக் கதை புதின வடிவில் எழுதியுள்ளார். எமிலி என்னும் இந்நூல், கல்வியூட்டும் குழந்தை வளர்ப்புக்கான நூல் என்று கருதிவிடமுடியாது, ஆனால் இதில் குழந்தை வளர்ப்புக்கான சில கருத்துகளும் உள்ளன.
# எமிலி அல்லது கல்வி பற்றி (நூல்)

## மேற்கோள்களும் அடிக்குறிப்புகளும்

- Bloch, Jean. *Rousseauism and Education in Eighteenth-century France*. Oxford: Voltaire Foundation, 1995.
- Boyd, William. *The Educational Theory of Jean Jacques Rousseau*. London: Longmans, Green and Co., 1911. No ISBN available.
- Jimack, Peter. *Rousseau: Emile*. London: Grant and Cutler, Ltd., 1983.
- Rousseau, Jean-Jacques Rousseau. *Emile, or On Education*. Trans. Allan Bloom. New York: Basic Books, 1979.
- Rousseau, Jean-Jacques Rousseau. *Emilius and Sophia; or, The Solitaries*. London: Printed by H. Baldwin, 1783.
- Trouille, Mary Seidman. *Sexual Politics in the Enlightenment: Women Writers Read Rousseau*. Albany, NY: State University of New York Press, 1997.
# மனம் கொத்திப் பறவை (திரைப்படம்)

***மனம் கொத்திப் பறவை*** (*Manam Kothi Paravai)*, 2012 ஆம் ஆண்டு வெளிவந்த தமிழ்த் திரைப்படம் ஆகும். இப்படத்தை எழுதி இயக்கியவர் துள்ளாத மனமும் துள்ளும் என்ற திரைப்படத்தை இயக்கிய எழில் ஆவார். முக்கிய கதாபாத்திரங்களில் சிவ கார்த்திகேயன், சூரி, இளவரசு, ஆத்மியா ஆகியோர் நடித்துள்ளனர். டி. இமான் இப்படத்திற்கு இசையமைத்துள்ளார்.
# மனம் கொத்திப் பறவை (திரைப்படம்)

## நடிகர்கள்

- சிவகார்த்திகேயன் - கண்ணன்
- ஆத்மியா - ரேவதி
- இளவரசு - ராமையா
- சிங்கம்புலி - மோடுமுட்டி
- சூரி - நல்ல தம்பி
- ஸ்ரீநாத் - நாயர்
- வெண்ணிற ஆடை மூர்த்தி
- ரவி மரியா - நட்ராஜ்
- சாம்ஸ்
- எம். ஆர். கிஷோர் குமார்
- ஆடுகளம் நரேன்
- ஜே. குமார்
- அன்பரசன்
# உயிரியல் மதிப்பீடு

**உயிரியல் மதிப்பீடு** *(Bioassay)* அறிவியல் ஆய்வு முறைகளுள் ஒன்று. ஒரு வேதிப்பொருள் ஒரு குறித்த உயிரினத்தில் அல்லது பிரித்தெடுக்கப்பட்ட உயிரின செல்களில் ஏற்படுத்தும் விளைவுகளை மதிப்பிடுதலே உயிரியல் மதிப்பீடு ஆகும். புதிய மருந்துகளை உருவாக்குதல், சுற்றுச்சூழல் மாசுபடுத்திகளின் விளைவை அறிதல் போன்ற பல காரணங்களுக்காக உயிரியல் மதிப்பீட்டு ஆய்வுகள் நிகழ்த்தப்படுகின்றன.  
உயிரியல் மதிப்பீடு பண்பறிதல் *(qualitative)* சோதனையாகவோ அல்லது அளவறிதல் *(quantitative)* சோதனையாகவோ இருக்கலாம்.
# எமிலியா பிளேட்டர்

**கோமாட்டி எமிலியா பிளேட்டர்** போலிசு-லிதுவேனிய புரட்சிப் பெண்மணியாவார். இவர் வாழ்ந்த காலம் 1806க்கும் 1831க்கும் இடைப்பட்ட காலமாகும். நவம்பர் புரட்சியில் (போலிசு-உருசியப் போர்) கலந்துகொண்டதற்காக பொதுநலவாய நாடுகளான போலந்து, பெலாரசு, லிதுவேனியா ஆகிய நாடுகளில் போற்றப்படுகிறார்.
# எமிலியா பிளேட்டர்

## வாழ்க்கை

எமிலியா வில்னியசில் பிறந்தார். இவரது குடும்பம் லிதுவேனிய நாட்டிற்கு குடிபெயர்ந்தது. எமிலியா நன்கு கற்றவர். செருமானிய மொழியையும் சிறப்பாக கற்றார். 1831 இல் உடல்நிலை சரியில்லாததால் இறந்தார். பிரபலமான கவிஞர்கள் பலர் இவரை போற்றி பாடியுள்ளனர்.
# கண்டன் கோவை

**கண்டன் கோவை** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. ஒட்டக்கூத்தர் காலம் பன்னிரண்டாம் நூற்றாண்டு.  
”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர் கண்டன் என்பவன் இரண்டாம் இராசராச சோழன். கண்டன் கோவை
:கட்டளைக் கலித்துறைப் பாடல்களால் ஆன நூல் உரை மேற்கோள்களில் இந்த நூலின் 5 பாடல்கள் உள்ளன  
கண்டன் அலங்காரம் என்னும் நூலும் இரண்டாம் இராசராசனாகிய கண்டன் மீது பாடப்பட்ட நூல்.
# கண்டன் கோவை

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# தில்லை உலா

**தில்லை உலா** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது. ”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர். ஒட்டக்கூத்தர் காலம் பன்னிரண்டாம் நூற்றாண்டு.  
கண்டன் என்பவன் இரண்டாம் இராசராசன். இவன்மீது ஒட்டக்கூத்தர் பாடிய நூல்கள் கண்டன் கோவை, கண்டன் அலங்காரம் என்பன.  
கல்பனாசேக்கிழார் என்பவர் தாம் அறிந்த 66 உலா நூல்களைத் தொகுத்துக் காட்டியுள்ளார். இணையத்தில் இது உள்ளது.
# தில்லை உலா

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# கண்டன் அலங்காரம்

**கண்டன் அலங்காரம்** என்னும் நூல் ஒட்டக்கூத்தரால் பாடப்பட்டது எனக் கொள்ளத்தக்கது.
- ”கோவை உலா அந்தாதிக்கு ஒட்டக்கூத்தன்” என்னும் போற்றுதலுக்கு உரியவர் ஒட்டக்கூத்தர்.
- ஒட்டக்கூத்தர் காலம் பன்னிரண்டாம் நூற்றாண்டு.
- கண்டன் என்பவன் இரண்டாம் இராசராசன்.
- கண்டன் அலங்காரம்
:வெண்பாவால் ஆன நூல்
:உரை மேற்கோள்களில் இந்த நூலின் 2 பாடல்கள் உள்ளன.
:கட்டளைக் கலித்துறைப் பாடல்களால் ஆன நூல் இது.
- கண்டன் கோவை என்னும் கட்டளைக் கலித்துறையால் ஆன நூல் ஒன்றும் இவன்மேல் பாடப்பட்டது.
# கண்டன் அலங்காரம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005
# 2012 இந்தியக் குடியரசுத் துணைத் தலைவர் தேர்தல்

**இந்தியக் குடியரசுத் துணைத் தலைவர் தேர்தல் 2012** (2012 I*ndian vice presidential election*) என்பது இந்தியக் குடியரசின் பதின்மூன்றாம் குடியரசுத் துணைத் தலைவரைத் தேர்ந்தெடுக்க ஆகத்து 7, 2012 இந்தியத் தேர்தல் ஆணையம் நடத்திய தேர்தலாகும். தற்போதைய குடியரசுத் துணைத் தலைவரின் பதவிக்காலம் ஆகத்து 10 2012ல் முடிவடைந்ததையடுத்து இத்தேர்தல் நடைபெற்றது. இத்தேர்தலை இந்தியத் தேர்தல் ஆணையம் நடத்தியது. குடியரசுத் துணைத் தலைவருக்கான தேர்தலில் மக்களவையில் உள்ள நியமன உறுப்பினர்கள் இருவரையும் சேர்த்து 535 உறுப்பினர்களும், மாநிலங்களவையில் நியமன உறுப்பினர்கள் 12 பேர்களையும் சேர்த்து 245 உறுப்பினர்களும் என மொத்தம் 780 உறுப்பினர்கள் வாக்களிக்கத் தகுதி பெற்றுள்ளனர். இந்தியக் குடியரசுத் துணைத் தலைவர் தேர்தலை நடத்தும் அதிகாரியாக மக்களவைச் செயலர் நியமிக்கப்பட்டுள்ளார். இந்தியக் குடியரசுத் துணைத் தலைவர் தேர்தலில் போட்டியிட விரும்புபவர்களின் விண்ணப்பத்தில் வாக்களிக்கத் தகுதியுடையவர்கள் குறைந்தது 20 பேர் முன் மொழிந்தும், 20 பேர் வழிமொழிந்தும் கையொப்பமிட்டிருக்க வேண்டும். இப்படி இல்லாத விண்ணப்பங்கள் நிராகரிக்கப்படும்.
# 2012 இந்தியக் குடியரசுத் துணைத் தலைவர் தேர்தல்

## தேர்தல் அட்டவணை

**குடியரசுத் துணைத் தலைவர் தேர்தல் 2012** தேர்தலுக்கான தேர்தல் அட்டவணையை இந்தியத் தேர்தல் ஆணையம் அறிவித்துள்ளது.  
| வ.எண். | தேர்தலுக்கான நடவடிக்கை | நடைபெறும் தேதி |  |
| --- | --- | --- | --- |
| 1 | தேர்தலுக்கான அறிவிக்கை வெளியீடு | சூலை 6, 2012. |  |
| 2 | வேட்புமனுத் தாக்கலுக்கான கடைசி நாள் | சூலை 20, 2012. |  |
| 3 | வேட்புமனு பரிசீலனை | சூலை 21, 2012. |  |
| 4 | வேட்புமனுவைத் திரும்பப் பெறக் கடைசி நாள் | சூலை 23, 2012. |  |
| 5 | போட்டிகள் இருந்தால் தேர்தல் நடைபெறும் நாள் | ஆகஸ்ட் 7, 2012. |  |
| 6 | வாக்கு எண்ணிக்கை | ஆகஸ்ட் 7, 2012. | } |
# 2012 இந்தியக் குடியரசுத் துணைத் தலைவர் தேர்தல்

## வேட்பாளர்கள்

இந்தத் தேர்தலில் ஐக்கிய முற்போக்குக் கூட்டணி வேட்பாளராக ஹமீத் அன்சாரியும், தேசிய ஜனநாயகக் கூட்டணி வேட்பாளராக ஜஸ்வந்த் சிங்கும் போட்டியிட்டனர்.
# 2012 இந்தியக் குடியரசுத் துணைத் தலைவர் தேர்தல்

## தேர்தல் புறக்கணிப்பு

இந்தத் தேர்தலை தெலுங்கு தேசம் கட்சி, பிஜூ ஜனதாதளம், புரட்சிகர சோசலிசக் கட்சி, தெலுங்கானா ராஷ்டிர சமிதி ஆகிய கட்சிகள் வாக்களிக்காமல் புறக்கணித்தன.
# 2012 இந்தியக் குடியரசுத் துணைத் தலைவர் தேர்தல்

## தேர்தல் முடிவு

- வாக்களிக்கத் தகுதியுடைய வாக்குகள்: 787  
- பதிவான வாக்குகள்: 736  
- ஹமீத் அன்சாரி பெற்ற வாக்குகள்: 490  
- ஜஸ்வந்த் சிங் பெற்ற வாக்குகள்: 238  
- செல்லாத வாக்குகள்: 8  
:ஐக்கிய முற்போக்குக் கூட்டணி வேட்பாளர் ஹமீத் அன்சாரி, தேசிய ஜனநாயகக் கூட்டணி வேட்பாளர் ஜஸ்வந்த் சிங் பெற்ற 238 வாக்குகளை விட 252 வாக்குகள் அதிகம் பெற்றார். இதனால் ஹமீத் அன்சாரி வெற்றி பெற்றதாகத் தேர்தல் அதிகாரியும், மக்களவைச் செயலருமான ஜெனரல் டி. கே. விசுவநாதன் அறிவித்தார்.
# சுகர்

மன்னனுக்கு சுகர் பாகவத புராணத்தை உபதேசித்தல்]]  
**சுகதேவர்** என்றும் **சுகதேவ கோசுவாமி** என்றும் அழைக்கப்படும் **சுகர்** (Śuka) வேதங்களை நான்காகப் பகுத்தவரும் மகாபாரதம் மற்றும் பாகவத புராணத்தை இயற்றியவருமான வியாச முனிவரின் புதல்வர் ஆவார். மகாபாரததில் வரும் அர்ஜுனனின் பேரனான பரிட்சித்து மன்னன், தட்சகனால் கடிபட்டு இறக்கும் தறுவாயில் அவனுக்கு பாகவதத்தை உபதேசித்தார். இவர் அத்வைத இருடிகளின் மரபு வழியில் வந்த ஐந்தாவது இருடி ஆவார். சீவ முக்தி எனப்படும் துறவு நிலையை அடைந்தவர்.
# மூலப் பிராமி

அகழ்வில் கண்டெடுக்கப்பட்ட **மூலப் பிராமி** எழுத்துக்கள் பொறித்த பொருட்கள்]]  
**மூலப் பிராமி** (Rudiment Tamil Brahmi Script) என்பது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் கருதப்படும் எழுத்து முறையாகும். வளர்ச்சியடைந்த தமிழ் பிராமி எழுத்துக்கள் கி.மு.300 முதல் ஆதிச்சநல்லூர் அகழ்வில் கண்டெடுக்கப்பட்ட எழுத்துக்கள் பொறித்த பொருட்கள் குறைந்தது கி.மு. 500 முதல் அதிகபட்சம் கி.மு. 1500வரை பழமை வாய்ந்தது என சி-14 முறையால் அறியப்பட்டன. இதை சிவசுப்பிரமணியன் போன்ற ஆய்வாளர்கள் **மூலப் பிராமி** என சந்தேகிக்கின்றனர். இது தமிழ் பிராமி போன்ற பிராமி எழுத்துக்களின் தாய் என ஆராய்ச்சியாளர்களால் சந்தேகத்துக்கு இடமின்றி நிரூபிக்கப்பட்டால் தமிழ் எழுத்துகளின் தோற்றம் கி.மு. 1500 வரை கூட செல்லக்கூடும்.
# மூலப் பிராமி

## எதிர்ப்பு

இது இப்படி இருக்க இவை எழுத்தே அல்ல வெறும் சாம்பல் தான் கூறும் ஆராய்ச்சியாளரும் உள்ளனர்.
# மூலப் பிராமி

## மூலம்

- http://archaeologyindia.com/adichanallur.asp
# மட்டக்களப்பு புகையிரத நிலையம்

**மட்டக்களப்பு புகையிரத நிலையம்** (*Batticaloa Railway Station*) மட்டக்களப்பு நகரில் உள்ள தொடருந்து நிலையம் ஆகும். இலங்கை இரயில்வேக்குச் சொந்தமான இது, மட்டக்களப்பு மாவட்டத்தை கொழும்பு போன்ற பிற மாவட்டங்களுடன் இணைக்கும் மட்டக்களப்பு வரையான புகையிரத சேவையாகும். இதன் சேவைகள் 1929 ஆம் ஆண்டில் ஆரம்பிக்கப்பட்டு உள்நாட்டுப் போர்க் காலத்தில் 90களில் நிறுத்தப்பட்டிருந்து. மட்டக்களப்பு வரையும் காணப்படும் இச்சேவைக்கு முன்னதாகவுள்ள நிலையம் ஏறாவூர் புகையிரத நிலையம் ஆகும்.
# முத்துக்கு முத்தாக

**முத்துக்கு முத்தாக** (ஆங்கிலம்:Muththukku Muththaaga) என்பது ராசு மதுரவனால் இயக்கி, தயாரிக்கப்பட்ட தமிழ்த் திரைப்படமாகும். இத் திரைப்படம் இயல்பான தென்னிந்திய குடும்பத்தின் உறவுகளின் பிரிவுகளால் ஏற்படும் சிக்கல்கள், மற்றும் இக்கால கட்டத்தில் அதன் வலிமை மற்றும் வலிகளை சொல்லும்படமாக உருவாக்கப்பட்டுள்ளது.
# முத்துக்கு முத்தாக

## நடிப்பு

- தவசியாக - இளவரசு
- பேச்சியாக - சரண்யா பொன்வண்ணன்
- ராமனாக - நடராஜ்
- லக்ஷ்மணனாக - பிரகாஷ்
- பாஸாக - விக்ராந்த்
- பாண்டியாக - வீரசமர்
- செல்வமாக - ஹரிஷ்
- சுவேதாவாக - ஓவியா
- அன்னமயிலாக - மோனிகா
- வசந்தியாக - வர்ஷினி
- ராசாத்தியாக - சுஜிபாலா
- சுருட்டுவாக - சிங்கம்புலி
- தமிழ்ச்செல்வியாக - காயத்ரி
- பஞ்சவர்ணமாக - ஜானகி
# மட்டக்களப்பு மாநகர சபை

**மட்டக்களப்பு மாநகர சபை** (*Batticaloa Municipal Council*, BMC) கிழக்கு இலங்கையின் மட்டக்களப்பு நகரை நிர்வாகம் செய்துவரும் உள்ளூராட்சிச் சபை ஆகும். மண்முனை வடக்கு பிரதேச செயலாளர் பிரிவிற்குள் அடங்கும் பகுதிகள் இந்த மாநகரசபையின் ஆட்சிக்கு உட்பட்ட பகுதிகளாகும். இது வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இது 20 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மட்டக்களப்பு மாநகரசபைக்கு 20 உறுப்பினர்கள் வட்டாரங்களில் இருந்து நேரடியாகவும், 18 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 38 உறுப்பினர்கள் தேர்ந்தெடுக்கப்படுகின்றனர்.
# மட்டக்களப்பு மாநகர சபை

## வரலாறு

1884 இற்கும் 1932 இற்கும் இடையில் மட்டக்களப்பு ஒரு உள்ளூராட்சி வாரியத்தால் நிர்வகிக்கப்பட்டது. 1933 இல் எட்டு வட்டாரங்களைக் கொண்ட நகரசபையாக இந்த நகரம் தரம் உயர்த்தப்பட்டது.  
| &nbsp; | align=தமிழர் விடுதலைக் கூட்டணி | 10,993 | 62.75% | **13** |
| --- | --- | --- | --- | --- |
| &nbsp; | align=ஐக்கிய தேசியக் கட்சி | 6,229 | 35.55% | **6** |
| &nbsp; | align=சுயேச்சைக் குழு | 298 | 1.70% | **0** |
| colspan=2'செல்லுபடியான வாக்குகள்''' | **17,520** | **100.00%** | **19** |  |
| colspan=2 align= செல்லாத வாக்குகள் | 62 |  |  |  |
| colspan=2 align= அளிக்கப்பட்ட மொத்த வாக்குகள் | 17,582 |  |  |  |
| colspan=2 align= பதிவு செய்யப்பட்ட வாக்காளர்கள் | 22,894 |  |  |  |
| colspan=2 align= வாக்குவீதம் | 76.80% | } |  |  |
பதவியேற்ற ஒரு மாதத்திற்குப் பிறகு சபையின் அனைத்து உறுப்பினர்களும் பதவியில் இருந்து விலகினர். அல்ஜசீரா, ஆசியாஃபவுண்டேஷன், டெய்லி மிரர் ஆகியவை இதற்கு உள்நாட்டுப் போர் காரணம் என்று கூறுகின்றன; ராய்ட்டர்ஸ், அமெரிக்க வெளியுறவுத்துறை இதற்கு விடுதலைப் புலிகளின் தேர்தல் புறக்கணிப்பு அழைப்புகள் என்று கூறுகின்றன, 1983 ஆம் ஆண்டு அவசரகாலச் சட்டங்களைப் பயன்படுத்தி இலங்கை அரசாங்கம் நாட்டின் வடக்கு மற்றும் கிழக்கில் உள்ள அனைத்து உள்ளூர் அரசாங்கங்களையும் இடைநிறுத்தியதே இதற்குக் காரணம் என்று தமிழ்நெட் கூறுகிறது.
# மட்டக்களப்பு மாநகர சபை

## வரலாறு

### 2008 உள்ளூராட்சித் தேர்தல்கள்

2008 மார்ச் 10 அன்று இடம்பெற்ற உள்ளூராட்சித் தேர்தல் முடிவுகள்:  
| &nbsp; | align=ஐக்கிய மக்கள் சுதந்திரக் கூட்டணி (த.ம.வி.புலிகள் உள்ளடங்கலாக) | 14,158 | 53.77% | **11** |
| --- | --- | --- | --- | --- |
| &nbsp; | align=சுயேச்சைக் குழு 1 (ஈபிடிபி, ஈபிஆர்எல்எஃப், புளொட்) | 9,601 | 36.46% | **6** |
| &nbsp; | align=சிறீலங்கா முஸ்லிம் காங்கிரசு | 1,788 | 6.79% | **1** |
| &nbsp; | align=ஈழப் புரட்சி அமைப்பு) | 427 | 1.62% | **1** |
| align=தேசிய அபிவிருத்தி முன்னணி | 291 | 1.11% | **0** |  |
| &nbsp; | align=சுயேச்சைக் குழு 3 | 43 | 0.16% | **0** |
| &nbsp; | align=சுயேச்சைக் குழு 2 | 23 | 0.09% | **0** |
| colspan=2'செல்லுபடியான வாக்குகள்''' | **26,331** | **100.00%** | **19** |  |
| colspan=2 align= செல்லாத வாக்குகள் | 2,822 |  |  |  |
| colspan=2 align= அளிக்கப்பட்ட மொத்த வாக்குகள் | 29,153 |  |  |  |
| colspan=2 align= பதிவு செய்யப்பட்ட வாக்காளர்கள் | 54,948 |  |  |  |
| colspan=2 align= வாக்குவீதம் | 53.06% | } |  |  |
சபை முதல்வராக சிவகீதா பிரபாகரன் (தமவிபு), சபை துணை முதல்வராக எட்வின் சில்வா கிருஷ்ணானந்தராஜா (தமவிபு) ஆகியோர் தேர்ந்தெடுக்கப்பட்டனர்.
# வார்ப்புரு:Infobox legislature

|sizedefault= |upright=yes |alt=}} }}
| caption = }
| image2 = } |size=}} |sizedefault= |upright=yes |alt=}} }}
| caption2 = }
| headerstyle =
| labelstyle = }  
| header1 =
| label2 = வகை
| data2 =
| label3 =
| data3 = }
| label4 =
| data4 = }
| label5 =
| data5 = }  
| header6 =
| label7 =
| data7 = }
| label8 = செயலிழப்பு
| data8 = }
| label9 = முன்பு
| data9 = }
| label10 = பின்பு
| data10 = }
| label11 =
| data11 = }  
| header14 =
| label15 = }
| data15 =
| label16 = }
| data16 =
| label17 = }
| data17 =
| label18 = }
| data18 =
| label19 = }
| data19 =
| label20 = }
| data20 =
| label21 = }
| data21 =
| label22 = }
| data22 =
| label23 = }
| data23 =
| label24 = }
| data24 =  
| header25 =
| label26 = உறுப்பினர்கள்
| data26 = }
| data27 = }
| label28 =
| data28 = }
| data29 = }
| label30 =
| data30 = }
| label31 =
| data31 = }
| label32 =
| data32 = }
| label33 =
| data33 = }
| label34 =
| data34 = }
| label35 = Authority
| data35 = }
| label36 = சம்பளம்
| data36 = }  
| label37 = }
| data37 = }
| label38 = }
| data38 = }
| label39 = }
| data39 = }
| label40 = }
| data40 = }
| label41 = }
| data41 = }
| label42 = }
| data42 = }
| label43 = }
| data43 = }
| label44 = }
| data44 = }
| label45 = }
| data45 = }
| label46 = }
| data46 = }  
| header47 =
| label48 =
| data48 = }
| label49 =
| data49 = }  
| label50 =
| data50 = }
| label51 =
| data51 = }
| label52 =
| data52 = }  
| label53 =
| data53 = }
| label54 =
| data54 = }
| label55 =
| data55 = }
| label56 =
| data56 = }
| label57 =
| data57 = }
| label58 =
| data58 = }
| label59 = மறுவரையறை
| data59 = }  
| header60 =
| data61 = }  
| header62 =
| data63 = }
| data64 = }
| class64 = label  
| data65 = }
| data66 = }
| class66 = label  
| data67 = }
| data68 = }
| class68 = label  
| header69 =
| data70 = }  
| header71 =
| data72 = }  
| header73 =
| data74 = }  
| header75 =
| data76 = }  
}}<noinclude>  
</noinclude>
# சிற்றாற்று வீரியம்மன்

**சிற்றாற்று வீரியம்மன்** என்பது தென்காசி மற்றும் இலஞ்சியிலுள்ள சிற்றாற்று வீரியம்மன் கோயிலின் மூல பெண் தெய்வம் ஆகும்.
# சிற்றாற்று வீரியம்மன்

## வரலாறு

தென்காசி காசி விஸ்வநாதர் திருக்கோயில் கட்டப்படுவதற்கு முன் அவ்விடத்தில் சிற்றாறு பாய்ந்தோடியது. சடையவர்மன் பராக்கிரம பாண்டியன் கனவில் சிவன் தோன்றி தென்காசி, சித்ரா நதிக்கரையில் ஆலயம் அமைக்குமாறு வேண்டினார். அதற்கு முன் சிற்றாறு, தென்காசி சிற்றாற்று வீரியம்மன் கோயில் தோன்றிய இடத்திலும் மற்றும் இலஞ்சியிலுள்ள சிற்றாற்று வீரியம்மன் கோயில் தோன்றிய இடத்தின் வழியாகவும் சென்றது. சடையவர்மன் பராக்கிரம பாண்டியன் கனவில் தோன்றிய சிவன் கூறிய இடமோ சிற்றாறு செல்லும் இடத்தில் அமைந்தது. அதனால் அதை தெற்கு நோக்கி திசை திருப்பினான் பாண்டியன். அந்த தடுத்து நிறுத்தப்பட்ட பழைய சிற்றாறு சென்ற இடங்களில் கட்டப்பட்டதே இந்த 2 கோயில்களும் ஆகும். இக்கோயில்களிலுள்ள அம்மன் சிற்றாறு திருப்பிவிட்டதால் ஏற்படும் வீரிய விளைவுகளை தடுப்பதன் காரணத்தினால் கட்டப்பட்டதாக நம்பிக்கை வைத்ததால் இக்கோயில்கள் சிற்றாற்று வீரியம்மன் கோயில் என பெயர் பெற்றன.
# இலங்கைத் தமிழில் பிறமொழிச் சொற்கள்

**இலங்கைத் தமிழில் பிறமொழிச் சொற்கள்** (*Loan Words in Sri Lankan Tamil*) குடியேற்றவாத நாடுகளுடன் கொண்ட தொடர்புகளின் காரணமாகக் கலந்துள்ளன. அவற்றை இக்கட்டுரை பட்டியலிடுகின்றது.
# இலங்கைத் தமிழில் பிறமொழிச் சொற்கள்

## ஐரோப்பியப் பங்களிப்பு

### போர்த்துகீசம்

| அலுமாரி | நிலைப் பேழை | armário |
| --- | --- | --- |
| அலவாங்கு | கடப்பாரை | alavanca |
| அலுகோசு | தூக்கிலிடுபவர் | algoz |
| பைலா | ஆட்டம் | bailar |
| சாவி | திறவுகோல் | chave |
| சன்னல் | சாளரம் | janela |
| கதிரை | நாற்காலி | cadeira |
| கஜு | முந்திரி | caju |
| களுசான் | காலாடை | calção |
| கமிசை | கைச்சராய் | camisa |
| கடதாசி | தாள் | carta |
| கொய்யாப் பழம் | காழ்ப் பழம் | goiaba |
| கோப்பை | தட்டு | copo |
| குசினி | அடுப்படி | cozinha |
| மேஜை | மிசை | mesa |
| பாண் | வெதுப்பி | pãn |
| பப்பாளி | செங்கொழும்பை | papaia |
| பேனா | எழுதுகோல் | pena |
| பீங்கான் | வழை | palangana |
| பீப்பா | உருள்கலன் | pipa |
| சப்பாத்து | மூடுகாலணி | sapato |
| தவறணை | கள்ளகம் | taverna |
| தாச்சி | கலம் | tacho |
| துவாய் | துண்டு | toalha |
| விறாந்தை | தாழ்வாரம் | varanda |
# இலங்கைத் தமிழில் பிறமொழிச் சொற்கள்

## ஐரோப்பியப் பங்களிப்பு

### டச்சு

| கந்தோர் | அலுவலகம் |
| --- | --- |
| தபால் | அஞ்சல் |
| ஆடித்தன் |  |
| கலாவரை |  |
| இசுக்கோப்பன் |  |
| வீறு |  |
# இலங்கைத் தமிழில் பிறமொழிச் சொற்கள்

## ஐரோப்பியப் பங்களிப்பு

### ஆங்கிலம்

| கோப்பி | குளம்பி |  |
| --- | --- | --- |
| பற்றீஸ் | மிதிவெடி |  |
| பங்கர் | பதுங்குக்குழி |  |
| கிளைமோர் | கண்ணிவெடி | } |
# இலங்கைத் தமிழில் பிறமொழிச் சொற்கள்

## மலாய்

| மங்குஸ்தான் | கடார முருகல் |
| --- | --- |
| தூரியன் | முள்நாறிப் பழம் |
# இலங்கைத் தமிழில் பிறமொழிச் சொற்கள்

## இதையும் பார்க்க

- இலங்கை போர்த்துக்கீச கிரியோல் மொழி
# எட்வர்டு கிரெய்கு

**எட்வர்டு கிரெய்கு** (*Edvard Grieg*, பிறப்பு சூன் 15 1843 பெர்கென், நார்வே; இறப்பு 4 செப்டம்பர் 1907) நார்வே நாட்டு இசைத் தொகுப்பாளரும் பியானோக் கலைஞரும் ஆவார். பத்தொன்பதாம் நூற்றாண்டில் நிலவிய காதலர் காலத்தினராகிய இவர் நார்வேயின் மிகவும் புகழ்பெற்ற இசைத் தொகுப்பாளராக விளங்கினார். இவரது பியானோவிற்கென ஏ மைனரில் உருவாக்கிய கீதத்திற்காகவும் என்றிக் இப்சனின் நாடகம் *பீர் கைன்ட்டிற்கு* அமைத்தப் பின்னணி இசைக்காகவும் மிகவும் அறியப்படுகிறார். *லிரிக் பீசஸ்* போன்ற சின்னஞ்சிறு இசைத்தொகுப்புக்களில் கிரெய்கு சிறந்து விளங்கினார்.
மேலும் இடாய்ச்சு மொழியிலும் நார்வீஜிய மொழியிலும் சில அருமையான *லீடர்களை* (செருமானிய பாடல்கள்) இயற்றியுள்ளார்.
# எட்வர்டு கிரெய்கு

## மேலும் அறிய

- *Grieg The Writer* ed. by Bjarne Kortsen. Vol I: *Essays and Articles*, vol II: *Letters to Frants Beyer* (editio norvegica, Bergen/Norway 1972)
- *Edvard Grieg in England* by Lionel Carley (The Boydell Press 2006)
- *Grieg: Music, Landscape and Norwegian Cultural Identity* by Daniel Grimley (The Boydell Press 2006)
- *Songs of Edvard Grieg* by Beryl Foster (The Boydell Press new edition 2007)
- *Edvard Grieg* by Henry Theophilius Finck (Bastian Books new edition 2008)
- *Grieg* by John Horton (London 1950)
# பெர்கன்

- பேர்கன், நார்வே
- பெர்கன் கவுண்ட்டி, நியூ செர்சி
- பெர்கன் மையம், நியூ செர்சி
- பெர்கன் சதுக்கம், நியூ செர்சி
- பெர்கன் வீதி, நியூ செர்சி
- பெர்கன் மையம், நியூ செர்சி
- பெர்கன் (கிராமம்), நியூ செர்சி
- பெர்கன் (நகரம்), நியூ செர்சி
# காரி (மாறன் காரி)

## சங்ககாலக் காரி

### கோவலூர் அரசன் காரி

பெண்ணை ஆற்றின் கரையிலிருந்த கோவல் நகரைத் தலைநகராகக் கொண்டு ஆண்ட அரசன் மலையமான் திருமுடிக் காரி. இவன் நெடுந்தேர்க் காரி என்று சிறப்பிக்கப்பட்டுள்ளான்.
# காரி (மாறன் காரி)

## சங்ககாலக் காரி

### பாமுள்ளூர் அரசன் காரி

சங்க கால மன்னன் காரி கடையெழு வள்ளல்களில் ஒருவன். இவன் முள்ளூர் (பாமுள்ளூர்?) நகரைத் தலைநகராகக் கொண்டு ஆண்டவன்.
# காரி (மாறன் காரி)

## இடைக்காலச் சோழர் காலத்துக் காரி

**மாறன் காரி** என அழைக்கப்பட்ட இவன் பராந்தகன் ஆட்சிக் காலத்தில் முதல் அமைச்சனாக இருந்தவன். திருநெல்வேலி வட்டம் உக்கிரக் கோட்டை கரவந்த புரத்தில் பிறந்த இவன் **காரி** என்ற பெயரை உடையவனாவான். இவனின் தந்தையின் பெயர் மாறன். மருத்துவன். **மதுரகவி** என்ற சிறப்புப் பெயரை உடையவனாவான் இவன் தந்தை.
மதுரைக்கு வடகிழக்கே யா.ஒத்தக்கடை என்ற கிராமத்தில் திருமாலுக்கு கற்றுளி அமைத்து கி.பி. 770 ஆம் ஆண்டளவில் நரசிங்கப் பெருமாளை அக்கோவிலுள் எழுந்தருள வைத்தான். அந்தணர்களுக்கு அக்கோயில் அருகிலேயே அக்கிரகாரம் அமைத்தும் கொடுத்தான். இவனது இப்பணியைப் பாராட்டி பராந்தகன் **மூவேந்த மங்கலப் பேரரையன்** என்ற பட்டத்தினை வழங்கிச் சிறப்பித்தான். நரசிங்கப் பெருமாள் கோவில் கல்வெட்டில் இவனைப் பற்றிய செய்திக் குறிப்பில் கலியுகம் 3871 எனக் குறிக்கப்பட்டும் உள்ளது. மேலும் இவனைப் பற்றிய குறிப்புகள் வேள்விக்குடிச் செப்பேட்டிலும் சிறப்பித்துக் குறிக்கப்பட்டுள்ளன.
# சீர்மரபு ஒப்புரு

<big>**சீர்மரபு ஒப்புரு**</big> (**Standard Model**) என்பது அணுத்துகள்கள் பற்றிய ஒரு கொள்கைக் கட்டுமான அமைப்பு. உலகில் நாம் அறிந்தவற்றுள் அடிப்படையாக இருக்கும் நான்கு "விசை"-களில் மூன்று விசைகளைப் பற்றியதை விளக்க உதவுவது இந்தச் சீர்மரபு ஒப்புரு. குறிப்பாக அணுத்துகள்கள், (1) மின்காந்த, (2) மெல்லியக்க, (3) வல்லியக்க "விசைகள்" ஆகியவற்றின் இடைவினைகளுக்கு உட்பட்டு அவற்றின் இயக்கத்தை விளக்குவது இந்த ஒப்புரு (மாடல்).  
சீர்மரபு ஒப்புரு, புவியீர்ப்பு போன்ற பொருளீர்ப்பு விசை தவிர்த்த இருவேறு கொள்கைகளை ஒன்றிணைத்துக் காட்டும் ஒரு கொள்கை ஒப்புரு. அவ்விரு கொள்கைகள்:
- (1) வேறு வேறாகக் கருதப்பட்ட மின்காந்த விசையும் மென்விசையும் (அணுவுக்குள் இயங்கும் ஒருவிசை) ஆகிய இரண்டையும் ஒருங்கிணைத்த மின்மென் கொள்கை (electroweak theory),
- (2) குவாண்டம் குரொமோவியக்கவியல் (quantum chromodynamics) எனப்படும் அணுக்கருவிசையாகிய வலிய இடைவினை சார்ந்த இயக்கக்கொள்கை.  
இருபதாம் நூற்றாண்டின் நடுப்பகுதியில் இருந்து வளர்த்தெடுக்கப்பட்டு, 1970-களில் குவார்க்குகளின் இருப்பை உறுதி செய்தபிறகு தற்போதுள்ள சீர்மரபு ஒப்புரு நிலைபெற்றது. அதன்பின் அடிகுவார்க்கு (1977), உச்சிக் குவார்க்கு (1995), டௌ நுண்நொதுமி (டௌ நியூட்ரினோ) (2000), இகிசு போசான் (2012) ஆகியவை கண்டுபிடிக்கப்பட்டபின், இந்த ஒப்புரு நம்பத்தகுந்தவாறு உறுதிசெய்யப்பட்டது. பல்வேறு விளைவுகளையும் இயக்கங்களையும் சரியாக இந்த ஒப்புரு விளக்குவதால் இதனை ஏற்புபெற்ற ஓர் ஒப்புருவாக அறிவியலாளர்கள் கருதுகின்றனர்.  
சீர்மரபு ஒப்புரு குவார்க்குகளுக்கும் மென்மிகளுக்கும் இடையே நிகழும் வினைகளைத் துல்லியமாக விளக்கிக்காட்டுகின்றது. என்றாலும்
குவார்க்குகள் மென்மிகள் இவற்றின் நிறைகளின் அளவுகளைப் பற்றி முற்கூற இயலுவதில்லை. மேலும் இந்த சீர்மரபு ஒப்புரு புதிதாக அறியப்பட்டுள்ள கரும்பொருள் (dark matter) என்பதைப் பற்றிய இயற்பியல் எதையும் விளக்காததால், முழுமை பெற்ற, எல்லாவற்றையும் விளக்கும் ஒரு கொள்கையாகக் கொள்ள இயலாது.
# 1948 அரபு - இசுரேல் போர்

**1948 அரபு - இசுரேல் போர்** (*1948 Arab–Israeli War*) எனவும் இசுரேலியர்களால் **சுதந்திரப் போர்** அல்லது **விடுதலைப் போர்** (, ) அழைக்கப்படும் இப்போரானது இசுரேலுக்கும் அராபிய கூட்டுப் படைகளுக்கும் இடையில் இடம்பெற்ற ஓர் போராகும். அரபு-இசுரேல் முரண்பாட்டுத் தொடர்ச்சியில் இது முதலாவது போராகும்.
# ஷகாப்-3

**சகாப்-3** (*Shahab-3*, ) என்பது இரான் தயாரித்துள்ள ஒரு நடுத்தர தூரம் பாயும் ஏவுகணை ஆகும் இந்த ஏவுகணை 1280 கி.மீ. தூரம் வரை பாய்ந்து சென்று தாக்கும் வல்லமை கொண்டது. இது அணு ஆயுதங்களைத் தாங்கிச்செல்லும் என்றும் ஈரான் கூறுகின்றது. இது 1998 முதல் 2003 ஆம் ஆண்டு வரையில் சோதிக்கப்பட்டு 2003 சூலை 7 ஆம் நாள் ஈரானின் இராணுவ ஆயுதக்கிடங்கிற்கு சேர்க்கப்பட்டது. அதிகாரபூர்வமாக 2003 சூலை 20 இல் கொமெய்னியினால் திறந்து வைக்கப்பட்டது. ஏற்கனவே ஈரான் சோதித்துள்ள ஷகாப்-2 ஏவுகணை 300 முதல் 500 கி.மீ.தூரம் வரை பறந்து சென்றும் தாக்கும் திறன் கொண்டது.
# காலிமுகத் திடல்

**காலிமுகத் திடல்** (*Galle Face Green*) என்பது இலங்கையின் வர்த்தகத் தலைநகரமான கொழும்பில் காலி வீதிக்கும் இந்தியப் பெருங்கடலுக்கும் இடையே காணப்படும் திறந்தவெளி கரையோர முகத்திடல் ஆகும். இது பிரித்தானிய ஆளுநர் சேர் என்றி சியார்ச் வார்டு என்பவரின் முயற்சியின் பலனாக 1859 ஆம் ஆண்டு உருவானது. இருப்பினும் அசல் காலி முகத்திடலானது இன்று காணப்படுவதை விட மிகப் பெரிய பரப்பளவில் விரிவானதாக இருந்தது. காலிமுகத் திடல் ஆரம்பத்தில் முக்கியமாக குதிரைப் பந்தயத்திற்கும், குழிப்பந்தாட்ட அரங்காகவும் பயன்படுத்தப்பட்டது. அத்துடன் துடுப்பாட்டம், கால்பந்து, டென்னிஸ், ரக்பி ஆகியவற்றிற்கும் பயன்படுத்தப்பட்டது.
# மொட்டையாறு

**மொட்டையாறு** என்பது குற்றாலத்தில் உற்பத்தியாகும் சிற்றாற்றின் மூன்றாம் நிலை துணையாறாகும். இந்த மொட்டையாறு சிற்றாற்றின் இரண்டாம் நிலை துணையாறான குண்டாற்றில் கலக்கிறது. குண்டாறு சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது.  
இந்த மொட்டையாற்றின் மூலம் நேரடியாக 141.64 ஹெக்டேர் நிலங்கள் பாசன வசதி பெறுகிறது. இதற்கு ஒரு அணைக்கட்டும் ஒரு தேக்கமும் உள்ளன.
# மொட்டையாறு

## மூலம்

- http://www.whereincity.com/india/tamilnadu/rivers.php
# குண்டாறு (அரிகர நதி)

**குண்டாறு** என்பது குற்றாலத்தில் உற்பத்தியாகும் சிற்றாற்றின் இரண்டாம் நிலை துணையாறாகும். **குண்டாறு** சிற்றாற்றின் முதல் நிலை துணையாறான அரிகர நதியில் கலக்கிறது. அரிகர நதி சிற்றாற்றில் நேரடியாக தென்காசியில் இணைகிறது. இந்த ஆற்றின் மூலம் நேரடியாக 465.39 ஹெக்டேர்களும் குண்டாற்றின் துணையாறான மொட்டையாறு மூலம் மறைமுகமாக 141.64 ஹெக்டேர் நிலங்களும் பாசன வசதி பெறுகின்றன. இதற்கு 7 அணைக்கட்டும் ஒரு தேக்கமும் உள்ளன.  
இதற்கான தேக்கம் கண்ணுப்புளி மெட்டு அருவியின் அருகில் உள்ளது. இத்தேக்கம் சுற்றுலா பயனிகள் பார்க்கும் வண்ணம் அமைக்கப்பட்டுளதும் குறிப்பிடத்தக்கது.
# குண்டாறு (அரிகர நதி)

## மூலம்

- http://www.nellai.tn.nic.in/rivers.html
- http://www.whereincity.com/india/tamilnadu/rivers.php
# குண்டாறு

**குண்டாறு** என்பது ஆறுகளுக்கு வைக்கப்படும் பெயராகு. இது குண்டான ஆறு என்பதன் சுருக்கம்.  
''குண்டாறு என்னும் பெயரிலுள்ள கட்டுரைகள்
1. குண்டாறு (தேனி) - தேனி மாவட்டதில் உள்ள மேற்கு தொடர்ச்சி மலைத் தெடரில் அமைந்துள்ளது.
1. குண்டாறு (அரிகர நதி) - குற்றாலத்தில் உற்பத்தியாகும் சிற்றாற்றின் இரண்டாம் நிலை இணையாறாகும்.
1. குண்டாறு (ஆந்திரா) - ஆந்திராவில் ஓடும் ஆறு
# கோட்டை கட்டுதல்

| + | } |
| --- | --- |
சதுரங்கத்தில், **கோட்டை கட்டுதல்** (*castling*) என்பது அரசனையும் அதே நிறக் கோட்டைகளுள் ஏதேனுமொன்றையும் பயன்படுத்திச் செய்யப்படும் ஒரு சிறப்பு நகர்வு ஆகும். சதுரங்கத்தில் இரண்டு காய்களை ஒரே நேரத்தில் நகர்த்தக்கூடிய ஒரே நகர்வு இதுவே. கோட்டை கட்டுதல் என்பது அரசனை முதலாவது வரிசையிலுள்ள கோட்டையை நோக்கி இரண்டு கட்டங்கள் நகர்த்தி, அக்கோட்டையை அரசன் கடந்து வந்த கட்டத்துக்குள் வைப்பதைக் குறிக்கும். அரசனும் தொடர்புபடுகின்ற கோட்டையும் போட்டி தொடங்கியதிலிருந்து நகர்த்தப்படாமலும் அரசனுக்கும் தொடர்புபடுகின்ற கோட்டைக்கும் இடைப்பட்ட கட்டங்கள் கைப்பற்றப்படாமலும் அந்நகர்வில் அரசன் முற்றுகையில் இல்லாதிருந்தாலும் அரசனை முற்றுகைக்காளாக்கக்கூடிய கட்டத்தைக் கடக்கவோ அடையவோ நேராவிட்டாலும் மட்டுமே கோட்டை கட்ட முடியும். கோட்டை கட்டுதலானது சதுரங்க விதிமுறைகளுள் அடங்குகின்றது.  
ஐரோப்பியச் சதுரங்கத்தில் 14ஆம் நூற்றாண்டு அல்லது 15ஆம் நூற்றாண்டில் கோட்டை கட்டுதல் அறிமுகப்படுத்தப்பட்டது எனக் கருதப்படுகின்றது. சதுரங்கத்தின் ஆசிய வகைகளில் கோட்டை கட்டுதல் காணப்படவில்லை.
# கோட்டை கட்டுதல்

## குறியீடு

இயற்கணிதக் குறியீட்டு முறையில், அரசனின் பக்கமாகக் கோட்டை கட்டுதலானது *0-0* என்பதன் மூலமும் அரசியின் பக்கமாகக் கோட்டை கட்டுதலானது *0-0-0* என்பதன் மூலமும் காட்டப்படும். அரசனின் பக்கமாகக் கோட்டை கட்டதலானது குறுங்கோட்டை கட்டுதலென்றும் அரசியின் பக்கமாகக் கோட்டை கட்டுதலானது நெடுங்கோட்டை கட்டுதலென்றும் அழைக்கப்படும். இவ்விரு கோட்டை கட்டும் முறைகளுக்குமிடையிலான வேறுபாடானது, கோட்டை இரண்டு கட்டங்களா மூன்று கட்டங்களா நகர்கின்றது என்பதேயாகும்.